भारतीय IT पेशेवरों को राहत, H-1B वीजा नियमों में अमेरिका नहीं करेगा कोई बदलाव  
ट्रंप प्रशासन वीजा नियमों में बदलाव का नहीं कर रहा कोई विचार
नियमों की सख्ती से 7,50,000 भारतीयों को देश छोड़ना पड़ सकता था
मीडिया रिपोर्ट के हवाले से वीजा नियमों में बदलाव की खबर आ रही थी
यूएससीआईएस में मीडिया प्रमुख जोनाथन विथंगटन ने कहा, 'यदि ऐसा कुछ होता तो भी इस प्रकार के बदलाव से एच-1बी वीजा धारकों को अमेरिका नहीं छोड़ना पड़ता, क्योंकि कानून की धारा 106 ए-बी के तहत इन पेशेवरों के नियोक्ता एक-एक साल के लिए विस्तार के लिए आग्रह कर सकते हैं.' विथंगटन ने कहा, 'राष्ट्रपति डोनाल्ड ट्रंप के 'अमेरिकी खरीदो, अमेरिकियों को नौकरी दो' संबंधी आदेश पर अमल के लिए एजेंसी कइ तरह के नीतिगत बदलावों को आगे बढ़ा रही है. इसके तहत रोजगार से जुड़े तमाम वीजा कार्यक्रमों की भी समीक्षा की जा रही है.'